section_heading: Objava i recenzije
paragraph_text: AllMusicov recenzent Greg Prato dodijelio mu je tri zvjezdice od njih pet te je izjavio da je "nešto pristupačniji od prethodnika" i da je "označio početak razdoblja za koji mnogi obožavatelji Rusha smatraju da su sintesajzeri i elektronika previše upotrebljavani i tako otjerali gitarista Alexa Lifesona u drugi plan", ali je istaknuo da su "pjesme i tekstovi i dalje dojmljivi", što je bilo u raskoraku "s mnogim drugim rock-sastavima osnovanima tijekom sedamdesetih godina 20. stoljeća koji su u osamdesetima objavljivali nedosljedne uratke lišene ideja (koji danas zvuče vrlo staromodno)". Kurt Louder iz Rolling Stonea također mu je dodijelio tri zvjezdice od njih pet, no u recenziji je bio kritičniji: "[M]anjak melodija i razvoja bilo kakve vrste harmonije osim one osnovne brzo počinje tlačiti. K tome, Alex Lifeson nije naročito zanimljiv glavni gitarist, a ograničenja skupine s troje izvođača i dalje dovode do prskajućeg zvuka bubnjeva do kojeg vam neće biti toliko stalo. Rush se bogme iskazao na djelu: prisutne su snažne društvene poruke okružene krupnim zvukom koji lupa. No to su stare vijesti i stara glazba."<ref>